Els Quatre Gats

Els Quatre Gats ("la kvar katoj" kio en Hispanio signifas "malmultopaĉon") estis gastinstalaĵo (bierumejo, kabaredo, restoracio) inaŭgurita en Barcelono, Katalunio, Hispanio, la 12an de junio 1897.​Els quatre gats Historia Konsultita la 26an de Septembro 2015 en 4gats.com  Dum la ses jaroj en kiuj ĝi funkciis, ĝis 1903, ĝi iĝis unu el ĉefaj referenc-centroj de la kataluna modernismo.Els Quatre Gats Konsultita la 26an de Septembro 2015 en Toda Cultura.com  Ĝi estis reinaŭgurita samnome en la 1970-aj jaroj. Els quatre gats. «Historia». 4gats.com. Konsultita la 26an de Februaro 2022. 

Ĝi estis ĉe la strato Montsió (aŭ Montesión) en la teretaĝo de la domo Martí, nome novgotika konstruaĵo de la arkitekto Josep Puig i Cadafalch (1896). La ĉefaj fondintoj estis la pentristoj Santiago Rusiñol, Ramón Casas, Pompeyo Gener, Joaquín Mir Trinxet kaj Miquel Utrillo.

Els Quatre Gats enkadriĝis en tradicio de babilrondoj, vespermanĝoj kaj artokunsidoj propraj de Barcelono, kvankam ties rekta inspiro estis la kabaredo Le Chat Noir ("la nigra kato") de Parizo, kies nomon ĝi parodiis, rilate al la esprimo kiu komprenigas "kvar katoj" kun malabunda ĉeestantaro.

Tie okazis ekspozicioj (ekzemple la unua individua montro de Pablo Picasso okazis tie en Februaro 1900Ana Vega Els Quatre Gats-primera exposición de Picasso Alirita la 26an de Septembro 2015, 1a de Februaro 2012 en Semanario Hispánico.), literaturaj kaj muzikaj eventoj, spektakloj de pupteatro kaj ombroludoj. Dum 1899 oni publikigis 15 numerojn de la revuo Quatre Gats.

Krom la juna Picasso, aliaj famaj partoprenantoj estis la arkitekto Antoni Gaudí, la urugvaj-kataluna pentristo Joaquín Torres García, la skulptisto Julio González, la bildstriisto Ricard Opisso kaj la muzikkomponisto Isaac Albéniz.Els Quatre Gats Barcelona Alirita la 26an de Septembro 2015 en Tourist Guide Barcelona nome Barcelona Tourist Guide.com  Casa Martí-"Els 4 gats" Alirita la 26an de Septembro 2015 en Turisme de Barcelona nome Barcelona Turisme.com  La kinreĝisoro Woody Allen filmis kelkajn scenojn de sia filmo Vicky Cristina Barcelona en Els Quatre Gats.

 Notoj 

 Bibliografio 
 Els Quatre Gats: Art in Barcelona around 1900, Marylin McCully. Princeton University Press. 1978.
 Historia de Els Quatre Gats, Jardi Casany. Aedos. Barcelona, 1972.

 Vidu ankaŭ 
 Le Chat Noir

Kategorio:Kabaredo
Kategorio:Barcelono
Kategorio:Restoracioj en Hispanio